open-index/open-wikipedia-markdown huggingface dataset:
Vaclovas Daujotas-Labunauskis

**Vaclovas Daujotas-Labunauskis** (XVI a. II pusėje Labūnavoje, Kėdainių raj. – po 1618 m.) – lietuvių poetas, žemaičių žemininko Stanislovo Daujoto sūnus. Spėjama, kad globojamas vyskupo Merkelio Giedraičio, 1599 m. jau buvo baigęs ar bebaigiąs aukštuosius mokslus Vilniuje.

Laikomas Mikalojaus Daukšos „Postilėje“ (1599 m.) išspausdintų dviejų lotyniškų dedikacijų, parašytų eleginiu distichu ir pasirašytų Venceslaus Labunowski, autoriumi. Jose iškeliami M. Giedraičio nuopelnai lietuvių tautai, skelbiama, kad dvasia (tautinė knyga) yra aukščiau negu patvariausia materija. Simono Daukanto turėtame M. Daukšos „Postilės“ egzemplioriuje yra šios epigramos lietuviškas vertimas, įrašytas ranka. Nežinia, ar jis paties autoriaus, ar vėlesnis.

## Nuorodos
Lietuvių literatūros enciklopedija
Amistadas

**Amistadas** () – 1997 m. JAV drama. Filmą režisavo Steven Spielberg. Pagrindinius vaidmenis atliko Morgan Freeman, Nigel Hawthorne ir Anthony Hopkins. Filmas paremtas tikrais 1839 m. įvykiais.

## Siužetas

Filmas pasakoja apie laivą pavadinimu Amistadas, kuris pargabeno vergus iš Afrikos. Po vergų išsilaisvinimo ir laivo užgrobimo, laivas pasiekė JAV krantus. Didžioji filmo dalis pasakoja apie JAV aukščiausiąjį teismą, kuris galiausiai pripažįsta, kad juodaodžiai laivo kaliniai turi teisę būti laisvi.

## Aktoriai
: *Aktorius – filmo veikėjas*
* Morgan Freeman – Theodore Joadson
* Nigel Hawthorne – Martin Van Buren
* Anthony Hopkins – John Quincy Adams
* Djimon Hounsou – Cinque
* Matthew McConaughey – Baldwin
* David Paymer – Secretary Forsyth
* Pete Postlethwaite – Holabird
* Stellan Skarsgard – Tappan
* Razaaq Adoti – Yamba
* Abu Bakaar Fofanah …. Fala
* Anna Paquin – Queen Isabella II (Karalienė Izabela II)
* Tomas Milian – Calderon
* Chiwetel Ejiofor – Ens. Covey
* Derrick N. Ashong – Buakei
* Geno Silva – Ruiz
Zalavas

**Zalavas** – kaimas Švenčionių rajono savivaldybėje, 13 km į rytus nuo Pabradės, 9 km į pietus nuo Sarių, Meros dešiniajame krante, prie kelio , 1 km nuo Lietuvos ir Baltarusijos valstybių sienos. Seniūnaitijos centras. Yra Zalavo dvaro sodybos liekanos. Tolėliau vakaruose telkšo ežeras Perūnas, prasideda Pabradės miškai.

## Etimologija

Kaimo vardas yra vandenvardinis vietovardis, kilęs nuo tekančio Zalavėlės upelio. Iki XVIII a. vietovė vadinosi ***Miciūnai***.

## Istorija

XIX a. žinomas Zalavo dvaras, buvo vandens malūnas, karšykla. XX a. pradžioje pro kaimą nutiestas Pabradės–Lentupio geležinkelis. 1918 m. įkurta pradinė mokykla. 1937 m. atidaryta nauja Zalavo geležinkelio stotis, sunaikinta II pasaulinio karo metu.

LTSR metais – Baliulių tarybinio ūkio pagalbinė gyvenvietė.

Iki 2010 m. veikė Švenčionių r. Pabradės „Ryto“ gimnazijos Zalavo pradinio ugdymo skyrius.

|}

## Gyventojai

### Žymūs žmonės
* Zalavo dvare gimė žymus lietuvių kilmės lenkų maršalas Juzefas Pilsudskis (1867–1935) ir jo broliai etnografas Bronislavas Pilsudskis (1866–1918), politikas Adamas Pilsudskis (1869–1935) ir bankininkas Kazimieras Pilsudskis (1871–1941).


Zalavas, kelio ženklas.JPG|Riboženklis
Zalavas, sodyba, tiltas per Merą.JPG|Tiltas per Merą


## Šaltiniai
Igvasu (upė)

**Igvasu** (, ) – upė Pietų Amerikoje; Paranos kairysis intakas. Išteka pietryčių Brazilijoje (Paranos valstijoje), vakariniuose Jūros kalnagūbrio (Sera do Maro) šlaituose (900 m aukštyje), ties rytiniais Kuritibos priemiesčiais. Aukštupyje teka į pietvakarius Brazilijos plokščiakalniu, vidurupyje sudaro Paranos–Santa Katarinos valstijų ribą. Toliau vingiuoja į vakarus, pačiame žemupyje sudaro sieną tarp Argentinos ir Brazilijos. 23 km nuo žiočių krenta Igvasu kriokliu – kuris yra įtrauktas į UNESCO pasaulio paveldo sąrašą ir laikomas vienu įspūdingiausių gamtos darinių. Žemiau krioklio upė teka 80 m gylio kanjonu. Igvasu upė įteka į Paraną tarp Puerto Igvasu (Argentina) ir Fos do Igvasu (Brazilija) miestų, Paragvajaus pasienyje.

Didžiausi intakai: Negras, Žangada, Iratinas, Šopinas, Kapanema, San Antonijus (kairieji), Potinga, Arėja, Žordaunas, Kavernozas, Gvarani, San Salvadoras (dešinieji).

Vaga daug kur slenkstėta. Žemupio vagoje gausu salų, ši dalis patenka į Igvasu nacionalinio parko teritoriją. Vietomis patvenkta (Salto Čorijo, Salto Santjago, Foz do Arėjos tvenkiniai). Vidurupyje laivuojama nedideliais laivais.

Pagrindiniai miestai prie Igvasu: Pinjaisas, San Žoze do Pinjaisas, Fazenda Rio Grandė, Araukarija, Balza Nova, San Mateus do Sulas, Irenopolis, Uniaun da Vitorija, Kapitaun Leonidas Markesas, Fos do Igvasu (Brazilija), Puerto Igvasu (Argentina).

Pavadinimas *y guasu* gvaranių kalba reiškia „didysis vanduo“.


Leaving the Falls (5464738829).jpg|Igvasu krioklys
Foz do Rio Iguaçu.jpg|Igvasu ir Paranos santaka
Centro, Porto União - SC, Brazil - panoramio.jpg|Tiltas per Igvasu ties Porto Uniaunu
Rio iguaçu curitiba.jpg|Igvasu aukštupys Kuritibos apylinkėse


## Šaltiniai
Superzauras

**Superzauras** (*Supersaurus*), „Super driežas“ – *[[diplodocidae]]* šeimos augalaėdis dinozauras. Atrastas 1972 m. JAV Kolorado valstijoje, suradus tik kelis kaulus kartu su brachiozauro liekanomis. Atradus brachiozauro ir superzauro liekanas buvo manyta, kad tai vienas dinozauras, kuris buvo pavadintas „Ultrazauru“. Dabartinį pavadinimą dinozaurui suteikė Dr. Jim Jensen 1985 metais. Dinozauras užaugdavo iki 18 m aukščio ir 30-35 m. ilgio. Svėrė iki 50 t. Superzauras yra vienas ilgiausių dinozaurų, ilgiu nusileidžia tik seismozaurui ir argentinozaurui, kurių ilgiai atitinkamai 38 ir 40 m.

## Filogenetinis medis
Igvasu

**Igvasu** (ispanų k.: *Iguazú*; portugalų k.: *Iguaçu*; :; gvaranių k.: *Y guasu* – „didysis vanduo“) turi kelias reikšmes:
* **[[Igvasu (upė)|Igvasu]]** – upė Pietų Amerikoje;
* **[[Igvasu krioklys|Igvasu]]** – įspūdingo grožio krioklys ant Igvasu upės;
* **[[Puerto Igvasu]]** – miestas Argentinoje, Misioneso prov.;
* **[[Fos du Igvasu]]** – miestas Brazilijoje, Paranos valst.;
* **[[Igvasu nacionalinis parkas (Argentina)|Igvasu nacionalinis parkas]]** Argentinoje;
* **[[Igvasu nacionalinis parkas (Brazilija)|Igvasu nacionalinis parkas]]** Brazilijoje.
Igvasu krioklys

**Igvasu krioklys** (; ) – krioklys Paranos intake Igvasu upėje (26 km nuo žiočių), Argentinos (Misioneso prov.) 80 % ir Brazilijos (Paranos valst.) pasienyje 20 %. Priklauso Igvasu nacionalinam parkui. Pavadinimas *Y guasu* gvaranių kalba reiškia „didysis vanduo“.

Krioklys sudarytas iš 275 protakų, kurių aukštis siekia iki 72 m. Visos krioklių sistemos ilgis 2,7 km. Tarp atšakų – daugybė salų. Ypač įspūdinga krioklio dalis yra vadinamoji „Velnio gerklė“ () – U formos 150 m pločio ir 700 m ilgio klifas, kurio kraštais krenta milžiniška vandens srovė.

Igvasu krioklys pirmą kartą aplankytas europiečių XVI a. Krioklio atradėju laikomas ispanų konkistadoras Alvaras Nunjesas Kabesa de Vaka, 1541 m. keliavęs iš Santa Katarinos salos į Asunsjoną. Kriokliui buvo suteiktas Šv. Marijos vardas ().

Krioklys ir nacionaliniai parkai (tiek Brazilijos, tiek Argentinos) yra įtraukti į UNESCO pasaulio paveldo sąrašą (1984 m. Argentinos dalis, 1986 m. – Brazilijos). Igvasu krioklys itin lankomas turistų. Jis pasiekiamas iš Puerto Igvasu Argentinoje, Foz do Iguasu Brazilijoje ir Siudad del Estės Paragvajuje. Krioklys laikomas vienu iš įspūdingiausių gamtos darinių.

## Šaltiniai
Šimto gėlių judėjimas

**Šimto gėlių judėjimas** (arba ***Šimto gėlių kampanija***) – trumpalaikis Kinijos Liaudies Respublikos istorijos laikotarpis, trukęs nuo 1956 m. gegužės iki 1957 m. liepos. Jo metu Komunistų partijos vadovai leido ir skatino įvairias nuomones ir pasiūlymus sprendžiant tuometines vidaus problemas. Tačiau greitai paaiškėjo, kad tai tebuvo spąstai politiniams oponentams demaskuoti. Mao Dzedongas pradėjo persekioti tuos, kurių mintys nesutapo su Partijos požiūriu, o viešąją erdvę vėl užpildė ortodoksinė maoistų ideologija.

## Šaltiniai
Mokonos krioklys

**Mokonos krioklys, Jukumos krioklys** (; ) – krioklys Argentinos (Misioneso prov.) ir Brazilijos (Pietų Rio Grandės valst.) pasienyje, Urugvajaus upėje. Ilgis net 3 km, aukštis iki 20 m. Sudaro daugybė mažų pratakų, kurie išsidėsę ne statmenai upės tekėjimo krypčiai, bet išilgai. Susidarė nukritus upės vandens lygiui. Aplink krioklį auga tropiniai miškai. Turizmas.

Pavadinimas *Moconá* gvaranių k. reiškia „viskas, kas ryjama“.

## Nuorodos
*
Dirbtinis intelektas (filmas)

**Dirbtinis intelektas** () – 2001 m. JAV mokslinės fantastikos filmas. Filmo režisierius Steven Spielberg. Filme nagrinėjama dirbtinio intelekto tematika – kas būtų jei robotai taptų tokie tikroviški, kad pajėgtų mylėti? Visame pasaulyje filmas uždirbo 236 mln. JAV dolerių.

## Aktoriai
: *Aktorius – veikėjas*
* Haley Joel Osment – David
* Frances O’Connor – Monica Swinton
* Sam Robards – Henry Swinton
* Jake Thomas – Martin Swinton
* Jude Law – Džigolo Joe
* William Hurt – Profesorius Hobby
* Ken Leung – Syatyoo-Sama
* Clark Gregg – Supernerd
* Kevin Sussman – Supernerd
* Tom Gallop – Supernerd
* Eugene Osment – Supernerd
* April Grace – Kolegė
* Matt Winston – Vykdytojas
* Sabrina Grdevich – Sekretorė
* Theo Greenly – Todd
Bauda

**Bauda** – piniginė nuobauda, teismo skiriama baudžiamojo įstatymo, pagal kurį kvalifikuojama nusikalstama veika, sankcijoje numatytais atvejais.
Penologija

**Penologija** ( – bausmė) – mokslas apie bausmes, nusikaltimų prevenciją, kalėjimus.

Skiriamos atskiros penologijos šakos:
* bausmių teorija;
* bausmių istorija;
* bausmių skyrimo ir vykdymo teorija.
Pagal savo tyrimo objektą ir dalyką penologija iš dalies nagrinėja tą patį socialinį instrumentą – bausmes, – kaip ir kriminologija bei baudžiamosios teisės teorija. Skirtumas – ji yra siauresnė teisės mokslų šaka, palyginti, su kitomis kriminalinių mokslų kryptimis.
Bausmė

**Bausmė** – valstybės prievartos priemonė, skiriama teismo apkaltinamuoju nuosprendžiu asmeniui, padariusiam nusikalstamą veiką, ir apribojanti nuteistojo teises ir laisves visuomenės labui.

Bausmė pasireiškia konkrečiomis bausmės rūšimis – laisvės atėmimu, bauda, turto konfiskavimu, viešaisiais darbais, viešųjų teisių atėmimu, areštu ir kt. Lietuvos Respublikoje bausmė gali būti paskirta tik už Lietuvos Respublikos baudžiamajame kodekse numatytos nusikalstamos veikos padarymą. (žr. baudžiamasis įstatymas)

## Kriminalinė bausmė

Kriminalinė bausmė – tai valstybės prievartos priemonė, ją skiria teismas apkaltinamuoju nuosprendžiu asmeniui, padariusiam nusikaltimą, ir apriboja nuteistojo teises bei laisves visuomenės labui. Lietuvos Respublikos BK įtvirtina nuostatą, kad bausmės esmė yra nusikaltimą padariusio asmens nubaudimas, o jos turinį sudaro tam tikrų teisių ar laisvių atėmimas arba ribojimas.

Kriminalinė bausmė pasižymi tam tikrais specifiniais požymiais, kurie išskiria ją iš kitų valstybės prievartos priemonių – administracinių nuobaudų, procesinių prievartos priemonių. Teisinėje literatūroje išskiriama net iki 50 tokių požymių, tačiau svarbiausi yra bausmės skyrimo pagrindas ir tvarka, jos oficialumas ir viešumas, individualumas bei sukeliamos teisinės pasekmės. Bausmei būdingas oficialumas, kuris pasireiškia tuo, kad nuosprendis priimamas valstybės vardu, laikantis baudžiamojo proceso reikalavimų.

Bausmė visais atvejais skiriama viešai, net ir tuo atveju, kai baudžiamasis procesas buvo uždaras, rezoliucinė apkaltinamojo nuosprendžio dalis, kurioje nustatoma bausmės rūšis ir dydis, skelbiama viešai.

## Išnašos
Luksoras

**Luksoras** () – miestas Aukštutiniame Egipte. Senovės Egipte šioje vietoje buvo Tėbai.

## Ekonomika
Luksoro ekonomikos pagrindas yra turizmas, grūdinių kultūrų ir cukranendrių apdirbimas, datulės. Luksoras turi neblogas transporto sąlygas: tarptautinį oro uostą, geležinkelį, jungiantį su Kairu ir Asuanu, yra prie Kairo–Asuano greitkelio, upių uostą. Per Nilą pastatytas tiltas, tačiau persikelti galima ir keltais bei privačiais laiveliais.

Pramonė: alebastro ir marmuro apdirbimas, kalvystė ir metalo liejiniai, suvirinimo paslaugos, automobilių ir motociklų remontas, elektros prietaisų remontas, kilimai, keramika, saldumynai ir kepyklos, leidyba.

Derlingos Nilo slėnio žemės sudaro puikias sąlygas žemdirbystei. Laukus vanduo pasiekia kanalais. Pagrindinės auginamos kultūros Luksoro gubernijoje (apytiksliai procentais nuo ploto): cukranendrės (55 %), grūdinės kultūros (34 %), pupos (3 %), daržovės (2 %), lęšiai (0,3 %) ir kitos (apie 7 %). Sparčiai didėjantis miesto gyventojų ir atvykstančių turistų kiekis skatina įdirbti naujas žemes. Tačiau cukranendrės, dominuojanti kultūra, sunaudoja daug vandens ir jų auginimas naujose dirbamose žemėse nebus skatinamas.

## Istorija
::*Istorija Senovės Egipto laikais pateikiama straipsnyje [[Tėbai (Egiptas)|Tėbai]].*

Tėbų palikimo likimą puikiai pademonstruoja Luksoro šventyklos vėlesnė istorija. II a. Luksoro šventyklą romėnai panaudojo karinei stovyklai. Šalia jos iš plytų statėsi pastatus. Romos imperijoje įvedus krikščionybę, pagoniški pastatai ir paminklai buvo naikinami. Tėbai buvo užmiršti, dykumų vėjai pustė smėlį. Valstiečiai šventyklų griuvėsius naudojo kaip namus.

Luksoro šventykla buvo užnešta Nilo dumblu. Ant jos griuvėsių, Ramzių kiemo šiaurės rytų kampe, XIII a. buvo pastatyta Abu Haggag’o mečetė. Ir nors ji vėliau buvo visiškai perstatyta, vienas pirminis minaretas yra išlikęs. XIX a. Luksoro šventykla buvo atkasta. Netoliese pastatyta nauja mečetė irgi buvo pavadinta Abu Haggag’o vardu, tačiau niekada netapo tokia populiaria, kaip senoji. Tad buvo aršiai priešinamasi senosios mečetės nugriovimui. Tad ši taip ir liko iškilusi kelis metrus virš žemės paviršiaus ir veikia ir šiol. Musulmonai tiki, kad joje viešpatauja *baraka* (dvasinė palaima).

Abu Haggag’as, sufijų šeichas ir šventasis, gimė Bagdade, tačiau 50 m. pragyveno ir 1243 m. mirė Luksore ir buvo palaidotas mečetėje. Manoma, kad senasis minaretas likęs dar iš seniau, XI a.

1990 m. balandžio 26 d. Luksorui sukurta atskira gubernija.

### Pavadinimo kilmė

Atėję arabai šią vietą pavadimo *al-Uqsur*, kas reiškia „rūmai“. Tas naujas pavadinimas ir išliko, o vėliau buvo sueuropietintas kaip *Luksoras*.

### Teroro aktas Luksore

1997 m. lapkričio 17 d. rytą šeši islamiškosios teroristinės grupuotės nariai prie Hatčepsutės šventyklos surengė teroristinį išpuolį, kurio metu žuvo 58 užsienio turistai ir 4 egiptiečiai. Prieš tai, rugsėjo 18 d. išpuolis buvo surengtas ir šalia Kairo muziejaus. Tai labai paveikė svarbią Egiptui turizmo industriją ir buvo imtasi papildomų saugumo priemonių. Kurį laiką turistiniai autobusai po šalį vyko tik grupėmis ir lydimi ginkluoto konvojaus.

## Nuorodos

* Turistinis gidas
Berondo krioklys

**Berondo krioklys** () – krioklys Argentinoje, Misioneso provincijoje, 9 km nuo Oberos miesto. Aukštis 12,5 m. Sudarytas iš dviejų pakopų. Aplink krioklį auga tropiniai miškai. Turizmas.
Krysiuko krioklys

**Krysiuko krioklys** () – krioklys Argentinoje, Misioneso provincijoje, 8 km nuo Oberos miesto. Aukštis 7 m. Pavadintas pagal ukrainiečių kilmės žemvaldį, valdžiusį aplinkines žemes.
Žygaičių seniūnija

**Žygaičių seniūnija** – administracinis-teritorinis vienetas Tauragės rajono savivaldybės vakaruose, Žemaitijos etnografiniame regione. Centras – Žygaičiai.

## Geografija

Seniūnija užima 20 000 ha plotą. Prateka Ežeruona, vakaruose telkšo Draudenių ežeras, šiaurėje – tvenkinių sistema. Rytinėje ir šiaurinėje dalyje plyti miškai, rytuose telkšo Plynoji pelkė. Pagrindiniai keliai –  ir .

## Istorija

Įkurta 1995 m. vietoje Žygaičių apylinkės. 2005 m. patvirtintas Žygaičių herbas, kurį naudoja ir seniūnija.

|-
| 2001-04  || || 3376 || 1 miestelis (Žygaičiai), 41 kaimas
|-
| 2009-09-01  || || || 1 miestelis, 41 kaimas
|-
| 2011 m.  || || 2611 || 1 miestelis, 41 kaimas
|-
| 2016-08-13  || || || 1 miestelis, 36 kaimai
|-
| 2021 m.  || 200 || 2032 || 1 miestelis, 33 kaimai
|}

## Seniūnai
* Vytautas Juška, ~2010 m.
* Lina Baziliauskienė, 2022 m.

## Gyvenvietės

Seniūnijos gyvenvietės (sąrašas sudarytas 2022-01-31 „Registrų centro“ ir 2011–2021 m. gyventojų surašymų duomenimis):

|-
| Aukštupiai, k. || 242 || 350
|-
| Balčiai, k. || 29 || 51
|-
| Būdviečiai, k. || 68 || 89
|-
| Butkai, k. || 25 || 31
|-
| Dabrupinė, k. || 10 || 8
|-
| Dirvėnai, k. || 33 || 57
|-
| Draudeniai, k. || 81 || 98
|-
| Gaudaičiai, k. || 12 || 11
|-
| Girininkai, k. || 23 || 21
|-
| Kaupiai, k. || 10 || 5
|-
| Kęsčiai, k. || 170 || 229
|-
| Laužininkai, k. || || 3
|-
| Lazdynė, k. || 10 || 8
|-
| Leikiškiai, k. || 35 || 45
|-
| Margiškiai, k. || || 0
|-
| Murdeliai, k. || || 2
|-
| Pabūdviečiai, k. || 13 || 21
|-
| Palolytis, k. || || 0
|-
| Pryšmantai, k. || 55 || 33
|-
| Putokšliai, k. || 14 || 35
|-
| Ringiniai, k. || || 0
|-
| Ruikiai, k. || 31 || 37
|-
| Sartininkai, k. || 272 || 335
|-
| Skiržemė, k. || 63 || 101
|-
| Stirbaitynė, k. || 37 || 44
|-
| Stokaičiai, k. || 31 || 35
|-
| Šikšniai, k. || 122 || 140
|-
| Trumpininkai, k. || 16 || 18
|-
| Trumpiškiai, k. || 28 || 21
|-
| Urviniai, k. || || 0
|-
| Vaidilai, k. || || 10
|-
| Vaitiškė, k. || || 3
|-
| Vilaičiai, k. || 18 || 17
|-
| Vylūsčiai, k. || 12 || 12
|-
| Visbarai, k. || 117 || 168
|-
| Zoliškiai, k. || || 9
|-
| Žygaičiai, mstl. || 426 || 542
|}

## Seniūnaitijos

2009 m. įsteigta 10 seniūnaitijų:
* **Aukštupių** seniūnaitija: Aukštupiai, Dabrupinė, Lazdynė
* **Būdviečių** seniūnaitija: Pabūdviečiai, Būdviečiai, Vaitiškė, Murdeliai
* **Draudenių** seniūnaitija: Draudeniai, Butkai, Balčiai, Vylūsčiai, Dirvėnai
* **Kęsčių** seniūnaitija: Kęsčiai, Leikiškiai, Kaupiai, Girininkai
* **Pryšmantų** seniūnaitija: Pryšmantai, Margiškiai
* **Sartininkų** seniūnaitija: Sartininkai, Laužininkai, Užpelkiai, Putokšliai
* **Skiržemės** seniūnaitija: Trumpininkai, Skiržemė
* **Šikšnių** seniūnaitija: Šikšniai, Pašikšniai, Urviniai, Ruikiai, Stirbaitynė, Stirbaičiai, Vilaičiai
* **Visbarų** seniūnaitija: Visbarai, Stokaičiai, Palolytis, Lapkasiai, Vaidilai
* **Žygaičių** seniūnaitija: Žygaičiai, Gaudaičiai, Zoliškiai, Ringiniai, Trumpiškiai

## Šaltiniai
Kečujų kalba

**Kečujų kalba** (*Runa Simi*) – indėnų kalba, kuria kalbama Pietų Amerikoje. Tai buvo Inkų imperijos kalba. Dabar ja kalba apie 10 mln. žmonių – Ekvadore, Kolumbijoje, Peru, Bolivijoje, šiaurinėje Čilėje ir Argentinoje. Tai yra plačiausiai vartojama Amerikos indėnų kalba.

Tai agliutinacinė kalba, įprastinė žodžių tvarka sakinyje – veiksnys – papildinys – tarinys (SOV). 

## Geografinis paplitimas

Yra 2 pagrindinės tarmių grupės:
* *Waywash* (arba Quechua I) – vartojamos centrinės Peru aukštumose. Tai pati archajiškiausia ir įvairiausia tarmių grupė, kai kurios tarmės kartais laikomos atskiromis kalbomis.
* *Wanp'una* (arba Quechua II) – skirtomos į 3 šakas: *Yunkay Quechua* vartojama Peru kalnuotosios dalies vakaruose; Šiaurinė kečua (dar vadinama *Runashimi* bei, Ekvadore, *Kichwa*) vartojama Kolumbijoje ir Ekvadore; Pietinė kečua – vartojama Peru pietinėse aukštumose, Bolivijoje, Argentinoje ir Čilėje. Pietų kečua šiuo metu yra svarbiausia kečujų kalbos šaka – ja kalba daugiausiai žmonių, ji turi reikšmingiausią kultūrinį ir rašto palikimą. Dabartinė rašto kalba remiasi šios šakos Kusko ir Ajakučo miestų tarmėmis.

## Žodynas
Kai kurių kečujų kalbos žodžiai per ispanų kalbą pateko į kitas kalbas ir tapo tarptautiniais – koka, kondoras, guanas, lama, pampa, puma, chininas, vikunija ir gaučas.

## Gramatika
Kečujų kalba pasižymi labai reguliaria gramatika, praktiškai neturinčia išimčių. Tai yra nominatyvinė-akuzatyvinė kalba.

Daiktavardis

Daiktavardis neturi giminės kategorijos. Daugiskaita sudaroma su priesaga -kuna:

! Kečujų
! Lietuviškai
|-----
| Rumi
| akmuo
|-
| Rumikuna
| akmenys
|-----
| Kimsa rumi
| trys akmenys
|-
| Askha rumi
| daug akmenų
|}
Bet ši priesaga nebūtina, kai skaičius aiškus iš konteksto.
Priesaga -ta nurodo papildinį:

! Kečujų
! Lietuviškai
|-----
| wasi
| namas
|-
| wasita
| namą
|-----
| wasikunata
| namus
|}
Priesaga -qa žymį temą: **Alqoqa qarita kachuran** Šuo įkando žmogui (Šuo. Jis įkando žmogui).
**Alqo qaritaqa kachuran** Šuo įkando žmogui (Žmogus. Šuo įkando jam)

Be to, daiktavardis gali būti žymimas nurodant priklausomybę:

! Kečujų
! Lietuviškai
|-----
| wasiy
| mano namas
|-
| wasiyki
| tavo namas
|-----
| wasin
| jo/jos namas
|}

## Nuorodos

* 
* Anglų-ispanų-kečujų elektroninis žodynas
Kursko mūšis

**Kursko mūšis** (1943 m. liepos 5 d. – 1943 m. rugpjūčio 23 d.), **operacija „Citadelė“** () – pagal savo apimtis, įsitraukusias pajėgas, įtampą ir rezultatus bei pasekmes buvo vienas iš svarbiausių Antrojo pasaulinio karo Rytų fronto mūšių. Rusų ir tarybinėje istoriografijoje kautynės skirtomos į tris etapus: Kursko gynybos operaciją (liepos 5-23 d.) bei Oriolo ir Belgorodo-Charkovo puolamąsias operacijas.

Rusijoje, prie Kursko miesto susikovė TSRS ir Vokietijos karinės pajėgos. Mūšis prasidėjo 1943 m. liepos 5 d. Vermachto puolimu abiejose Kursko iškyšulio pusėse. Liepos 13 d. operacija „Citadelė“ buvo atšaukta. Liepos 12 d. prasidėjo Raudonosios armijos kontrapuolimas šiaurinėje pusėje prie Oriolo (operacija „Kutuzovas“, baigėsi rugpjūčio 18 d.), o rugpjūčio 3 d. – ir pietinėje (operacija „Karvedys Rumiancevas“, baigėsi rugpjūčio 23 d.). Mūšyje dalyvavo beveik 2 milijonai karių (apie pusė iš jų žuvo arba buvo sužeisti), 952 tankų ir 4500 lėktuvų. Šį mūšį laimėjo Raudonoji armija.

Mūšyje dalyvavo 16-oji Lietuviškoji divizija.

## Išnašos

## Šaltiniai
*
Nacionalinė pažangos premija

**Nacionalinė pažangos premija** (trumpiau **NPP**) – nuo 2006 m. kovo 2 d. iki 2009 m. teikti apdovanojimai ypatingai prisidedantiems prie Lietuvos pažangos skatinimo.
Premiją inicijavo Lietuvos mokslo ir verslo institucijos.

## Premijos

* **Mokslo pažangos premija** skirta mokslininkams ar jų grupėms, kurių atradimai ir darbo rezultatai turi didelę įtaką Lietuvos pažangai.
* **Partnerystės pažangos premija** skirta mokslininkams ir verslininkams už sėkmingą bendradarbiavimą diegiant praktikoje pažangiausias technologijas ir inovacijas; už sėkmingą drąsiausių eksperimentų taikymą versle bei veiklos poveikį Lietuvos ekonominei pažangai.
* **Kultūros pažangos premija** skirta fiziniams asmenims už pasaulinės patirties ir savo talento sklaidą ugdant Lietuvos ateities kartas visose kultūros raiškos formose.
* **Jaunimo pažangos premijos** (2009 m.) tikslas atskleisti jaunimo potencialą, vykdant taikomuosius mokslinius tyrimus, kuriant naujas technologijas, ir skatinti jų dalyvavimą procesuose, užtikrinančiuose pažangą Lietuvoje.

## Laureatai

## Nuorodos
* Nacionalinės pažangos premijos svetainė (per web.archive.org)
Bolonija

**Bolonija** () – miestas šiaurinėje Italijoje, Emilijos-Romanijos regiono sostinė. Išsidėsčiusi prie Reno upės. Svarbus transporto mazgas; laivybos kanalu miestas susisiekia su Po upe. Išvystyta mašinų gamybos, juodosios metalurgijos, maisto, chemijos, tekstilės, lengvoji, poligrafijos pramonė. Yra nacionalinis atominių tyrimų centras. 2020 m. mieste gyveno 394843 gyventojai.

Mieste yra seniausias Europoje Bolonijos universitetas, įkurtas 1088 m. Dėl šios priežasties mieste 1999 m. pasirašyta garsioji Bolonijos deklaracija dėl tarptautinės aukštojo mokslo integracijos. Šv. Stepono ir Šv. Dominyko muziejai. Išlikęs Šv. Stepono bažnyčių kompleksas (XI–XIII a.), gotiški rūmai (XIII–XV a.), Šv. Petro bažnyčia (XIV–XVII a.), renesanso ir baroko stiliaus rūmai.

2021 m. Bolonijos architektūros portikai buvo UNESCO pripažinti kaip pasaulio paveldo objektas.

Bolonija yra vienas turtingiausių Italijos miestų. 2020 m. duomenimis pagal ekonominį reitingą Bolonijos regionas buvo pirmas visoje šalyje. Pagal BVP tenkantį gyventojui Bolonija yra trečia Italijoje (po Milano ir Pietų Tirolio).

## Istorija
Nuo VI a. pr. m. e. miestas buvo etruskų centras ir vadinosi ***Felsina***. Dabartinį pavadinimą lėmė genties vardas, kuri miestą užėmė IV a. pr. m. e. Viduramžiais garsėjo stipria teisės mokykla.

## Sportas
Populiariausia sporto šaka mieste – krepšinis. Du stipriausi krepšinio klubai: Bolonijos Virtus ir Bolonijos Fortitudo.

Taip pat mieste įsikūręs regbio klubas *Rugby Bologna 1928* – pirmasis klubas, prisijungęs prie Italijos regbio federacijos.

Mieste žaidžia Bologna FC 1909 futbolo klubas. Čia 1934 m. vyko II pasaulio futbolo čempionatas, 1990 m. – XIV pasaulio futbolo čempionatas.

## Šaltiniai
Titanas po Žemės žūties

**Titanas po Žemės žūties** () – 2000 m. JAV mokslinės fantastikos žanro animacinis filmas. Filmas pasakoja apie tolimos ateities įvykius, kai po Žemės sunaikinimo žmonija stengiasi atrasti savo vietą Visatoje.

## Įgarsintojai
: *Įgarsinintojas – veikėjas*
* Matt Damon – Cale Tucker
* Drew Barrymore – Akima
* Bill Pullman – Korso
* Nathan Lane – Preed
* John Leguizamo – Gune
* Janeane Garofalo – Stith
* Tone Loc – Tek
* Jim Breuer – The Cook
Įkainojimas

**Įkainojimas** – tam tikrų apskaitos priemonių vertinis išmatavimas. Įprastai vertė matuojama piniginiais matais. Įkainojant turtą, jo kiekis natūriniais vienetais (metrai, kilogramai, litrai, ir kt.) dauginamas iš atitinkamų kainų. Bendriausia įkainojimo formulė yra tokia:

V = q x k

Kurioje:

V – apskaitos objekto vertinė išraiška

q – apskaitos objekto kiekis

k – apskaitos objekto vieneto kaina
Kreditorius

**Kreditorius** ( - skolintojas) – juridinis ar fizinis asmuo, suteikęs, teikiantis arba suinteresuotas įmonei, įstaigai teikti skolon finansus, prekes, paslaugas. Kreditorius turi teisę reikalauti iš prievolės kitos šalies jo naudai atlikti tam tikrą veiksmą arba tam tikro veiksmo nedaryti.

Paprastai kreditoriai skirstomi į tuos, kurie parduoda prekes ir paslaugas (prekybos kreditoriai) ir tuos kurie teikia paskolas (paskolų kreditoriai).

Prie kreditorių priskiriama:
* Juridiniai ar fiziniai asmenys, suteikiantys paskolas.
* Juridiniai ar fiziniai asmenys, skolon tiekiantys prekes ar teikiantys paslaugas.
* Mokesčius renkančios institucijos, kai atsiradusi mokestinė skola dar nesumokėta.
* Įstaigų, įmonių, privačių asmenų samdyti darbuotojai, kuriems dar neišmokėtas turimas išmokėti darbo užmokestis.
* Juridiniai ar fiziniai asmenys, savo lėšomis apmokėję skolą už juridinį ar fizinį asmenį.
Kreditoriai rodomi balanso pasyvinėje pusėje.

Kreditoriui priešinga sąvoka - debitorius.

## Šaltiniai
Prekybos kreditorius

**Prekybos kreditorius** – juridinis ar fizinis asmuo juridiniams ar fiziniam asmeniui suteikiąs ar potencialiai galintis suteikti prekes ar paslaugas.

Juridinis ar fizinis asmuo norėdamas greičiau ar daugiau parduoti prekių ar suteikti paslaugų jas suteikia skolon, tikėdamasis pinigus atgauti vėliau. Kreditoriui teikiant prekes ar paslaugas svarbus pirkėjo, paslaugų gavėjo (debitoriaus) mokumas.

Iš mažai žinomų pirkėjų įprastai reikalaujama už prekes ar paslaugas visą sumą sumokėti avansu. Kitais atvejais tiekiant nedidelius prekių kiekius ar suteikiant paslaugas už nedidelę sumą pinigų paprastai tik išrašoma sąskaita – faktūra. Parduotos prekės ar paslaugos iš karto tampa pirkėjo, paslaugų gavėjo nuosavybė. Jei pirkėjas ar paslaugų gavėjas laiku neatsiskaito įprastai nenorint gadinti santykių delspinigiai neskaičiuojami.

Tiekiant didesnius prekių kiekius ar paslaugas sudaromos prekių ir paslaugų tiekimo sutartys, kuriose gali būti numatyti delspinigiai nesavalaikio atsiskaitymo atveju. Dažniausiai prekė pereina pirkėjo nuosavybėn tik pilnai atsiskaičius. Kartais (ypač atliekant statybos, remonto darbus ir kt.) reikalaujama draudimo kompanijos laidavimo rašto, kuriuo draudimo kompanija netesybų atveju įsipareigoja padengti įsiskolinimą.

Prekybos kreditoriai kaip ir paskolų kreditoriai rodomi balanso pasyvinėje pusėje.
Paskolų kreditorius

**Paskolų kreditorius** – juridinis ar fizinis asmuo suteikias ar teikiantis juridiniam ar fiziniam asmeniui finansinias paskolas ar potencialus finansinių paslaugų tiekėjas.

Dažniausiai lėšos suteikiamos sudarant sutartį, nusiperkant paskolos lakštus, obligacijas, gaunant vekselį. Paskolų kreditoriams labai svarbus skolininko (debitoriaus) mokumas. Juridiniai ar fiziniai asmenys, suteikdami lėšas juridiniams ar fiziniams tikisi iš jų gauti palūkanas.

Paskolų kreditoriai kaip ir prekybos kreditoriai rodomi balanso pasyvinėje pusėje.
Skolininkas

**Debitorius** ( - skolininkas) – juridinis ar fizinis asmuo (skolinininkas), įsiskolinęs už suteiktą produkciją ar pasiskolinęs daiktą ar pinigus iš kito asmens su prievolę juos gražinti (sumokėti) sutarta tvarka. Debitoriui priešinga sąvoka - kreditorius.

Prie debitorių priskiriama:
* Juridinis ar fizinis asmuo, gavęs piniginę paskolą
* Juridinis ar fizinis asmuo, skolon paėmęs prekes
* Juridinis ar fizinis asmuo, kuriam skolon suteiktos paslaugos
* Juridinis ar fizinis asmuo, kuriam permokėta pinigų suma
* Juridinis ar fizinis asmuo, kuriam permokėta ar už per didelę sumą pateiktos prekės ar suteiktos paslaugos
* Juridinis ar fizinis asmuo, pas kurį ar jo sąskaitoje atsidūrė svetimi pinigai

Debitoriai rodomi balanso aktyvinėje pusėje.

## Šaltiniai
Belvederis

**Belvederis** – kaimas Jurbarko rajono savivaldybėje, 1 km į vakarus nuo Seredžiaus. Seniūnaitijos centras. Išlikęs Belvederio dvaras.

## Etimologija

Iki pastatant XIX a. dvaro rūmus gyvenvietė buvo žinoma kaip ***Padubysys***. Dėl gražaus kraštovaizdžio, atsiveriančio nuo dvaro rūmų triaukščio bokšto, vietovė pavadinta ***Belvederiu*** ( – „gražus vaizdas, reginys“).

## Geografija

Kaimas įsikūręs dešiniajame Nemuno krante priešais Kriūkus, ant aukštos terasos prie pat Seredžiaus miestelio.

## Istorija

Dvarą iš Tiškevičių apie 1820 m. nusipirko Kleopas Burba. Jam 1830 m. ant aukšto Nemuno kranto pastačius rūmus su bokšteliu dvaras pavadintas Belvederiu. Dvaro rūmuose 1921–1926 m. veikė žemesnioji žemės ūkio mokykla, 1926–1961 m. pienininkystės ir gyvulininkystės mokykla, 1961–1969 m. žemės ūkio technikumas, iki 1971 m. bitininkystės ir sodininkystės meistrų mokykla. Vėliau kaimas priklausė I. Mičiurino sodininkystės ūkiui, buvo sviesto ir sūrių gamybos cechas. Iki 2023 m. veikė UAB „Lukšių pieninės“ cechas, kuriame gaminami išskirtiniai „Liliputo“ sūriai.

## Gyventojai

## Galerija

Belvederis, posūkis į dvarą.JPG|Belvederio kaimas nuo dvarvietės posūkio
2020, Belvederis.JPG|Kelias  (ant kalno)
Belvederis, gatvė.JPG|Viena iš kaimo gatvių
Belvederis, pakelės namai.JPG|Pakelės trobesiai dvarvietės papėdėje
Belvederis, vad. Šančiai.JPG|Belvederio autobusų stotelė
Belvederis, vad. Šančiai 2.JPG|Paminklas – Belvederio gynybinis įtvirtinimas


## Šaltiniai
Benininkai

**Benininkai** – kaimas Pagėgių savivaldybėje, 1 km į rytus nuo Pagėgių, prie Benininkų upelio ir kelio . Paštas LT-99285.

## Istorija

1950–1992 m. buvo tarybinio ūkio centrinė gyvenvietė.

## Gyventojai

## Šaltiniai
Beržininkai

**Beržininkai** – kaimas Joniškio rajono savivaldybėje, 3 km į pietryčius nuo Joniškio centro, prie kelio . Seniūnaitijos centras. Įsikūrusi Joniškio miškų urėdija.

Per kaimą teka Virčiuvio kairysis intakas Audruvė ir jos dešinysis intakas Kiriena.

## Istorija

|}

## Gyventojai

## Šaltiniai
Beržoras (Plungė)

**Beržoras** – kaimas Plungės rajono savivaldybėje, 2 km į pietus nuo Platelių miestelio. Urbanistikos paminklas. Seniūnaitijos centras. Išlikęs medinių sakralinių pastatų ansamblis. Kaimo kapinėse stovi medinė Beržoro Šv. vyskupo Stanislovo bažnyčia, pastatyta 1746 m. iš tašytų eglinių rąstų, 1850 m. rekonstruota. XVIII a.–XIX a. varpinė ir Šv. Jono Nepomuko koplyčia. Beržore atstatomos 1759 m. pastatytos ir sovietmečiu sugriautos Kalvarijų koplyčios. Yra girininkija, keletas kaimo turizmo sodybų.

Beržoras išsidėstęs Žemaitijos nac. parko teritorijoje, pietvakariniame Platelių ežero krante, į pietus nuo kaimo telkšo Beržoras.

## Etimologija

Kaimo vardas tikriausiai vandenvardinis vietovardis, kilęs nuo Beržoro ežero. Tačiau liaudies etimologija byloja, jog kadaise beržo viršūnėje piemuo pamatė Marijos paveikslą ir pranešė apie tai artimiausiam kunigui. Šis parvežė paveikslą į Platelių bažnyčią, tačiau netrukus jis dingo ir vėl atsirado to paties beržo viršūnėje. Žmonės tą beržą nukirto, o toje vietoje pastatė koplyčią, kurioje pakabino stebuklingąjį Marijos paveikslą. Vėliau šalia koplyčios pastatyta Beržoro bažnyčia, apie kurią besikurianti gyvenvietė ir pavadinta Beržoru. Sakoma, kad po didžiuoju bažnyčios altoriumi ir dabar tebėra nepaprasto beržo kelmas, o kiti tiki, kad jis leidžia atžalas.

## Istorija

Beržoro dvaras minimas nuo XV a.

## Gyventojai

### Žymūs žmonės
* Beržoro kapinėse palaidotas liaudies meistras, medžio drožėjas Stanislovas Riauba (1904–1982 m.). Ant kapo pastatytas paminklas (autorius – liaudies menininkas V. Ulevičius).
* Jonas Sakas (1912–1987) – pirmasis Panevėžio dramos teatro direktorius, Beržore gyvenęs, miręs ir palaidotas.
* Juozas Mickevičius (1900–1984), istorikas, muziejininkas. Palaidotas Beržoro kapinėse.

## Šaltiniai

*
Šokoladas (filmas)

**Šokoladas** () – 2000 m. JAV romantinė drama. Filmas sukurtas pagal Joanne Harris romaną „Šokoladas“ (*Chocolat*). Filme pasakojama apie motiną ir dukrą, kurios atvyksta ir apsigyvena įsivaizduojamame Prancūzijos miestelyje. Jos atidaro šokoladinę, kuri pakeičia nusistovėjusį miestelio gyvenimą.

## Aktoriai
: *Aktoriai – filmo veikėjas*
* Juliette Binoche – Vianne Rocher
* Alfred Molina – Comte de Reynaud
* Carrie-Anne Moss – Caroline Clairmont
* Judi Dench – Armande Voizin
* Johnny Depp – Roux
* Victoire Thivisol – Anouk
* Hugh O’Conor – Pere Henri
* Lena Olin – Josephine Muscat
* Peter Stormare – Serge Muscat
* Leslie Caron – Madame Audel

## Nominuotas
Academy apdovanojimuose buvo nominuotas:
* Geriausias filmas;
* Geriausias aktorė (Juliette Binoche);
* Geriausias antraplanė aktorė (Judi Dench);
* Geriausia muzika (Rachel Portman);
* Geriausias adaptuotas scenarijus (Robert Nelson Jacobs).
Anarcho-komunizmas

**Anarcho-komunizmas** – viena iš anarchizmo krypčių, kuri siekia valstybės ir kapitalizmo sunaikinimo, norint sukurti horizontalų savanoriškų asociacijų tinklą, per kurį kiekvienas galėtų laisvai patenkinti savo norus.

Anarcho-komunizmas taip pat žinomas kaip **komunistinis anarchizmas** arba **libertarinis komunizmas**.

## Idėjų vystymasis
Anarcho-komunizmo idėjos pirmą kartą buvo suformuluotas itališkoje Pirmojo Internacionalo sekcijoje. Tai padarė Carlo Cafiero, Errico Malatesta, Andrea Costa ir kiti. Iš pagarbos Michailui Bakuninui jie aiškiai neatsiskyrė nuo individualistinio anarchizmo ir mutualizmo iki pat pastarojo mirties. 1876 m. Florencijoje surengtoje Italijos Internacionalo Federacijų Konferencijoje buvo paskelbti anarcho-komunizmo principai.

## Teorija
Anarcho-komunizmas pabrėžia svarbą sunaikinti socialinę hierarchiją ir klasių skirtumus, kylančius iš nelygaus turto paskirstymo. Taip pat kapitalizmo ir pinigų panaikinimą, darbo produktų kolektyvizaciją ir dovanų ekonomikos įvedimą, norint palengvinti prekių paskirstymą.

Anarcho - komunizme, privati nuosavybė daugiau nebeegzistuos. Prekės bus atiduodamos kaip dovanos žinant, kad ir kiti atiduos produktus atgal. Pramonėje ši situacija, vyks tarp darbininkų sindikatų kaip ir tarp atskirų asmenų. Jeigu vienas iš sindikatų nesidalins produktais, jis nebegaus jų iš kitų sindikatų.

Anarcho-komunistai taip pat yra samdomo darbo panaikinimo šalininkai. Jie rekomenduoja darbininkų savivaldą, norėdami pagerinti darbo sąlygas, padidinti efektyvumą ir paversti darbą maloniu.

## Žymiausi teoretikai
* Michailas Bakuninas
* Aleksandras Berkmanas
* Murėjus Bookchinas
* Jozefas Dežakas
* Ema Goldman
* Danielis Guerinas
* Piotras Kropotkinas
* Nestoras Machno
* Errico Malatesta
Beržai

**Beržai** – kaimas Kėdainių rajono savivaldybėje, 4 km į šiaurę nuo Dotnuvos, prie geležinkelio Šiauliai–Jonava. Seniūnaitijos centras. Pro kaimą teka kairysis Nevėžio intakas Kruostas, užtvenktas Vaidatonių tvenkiniu. Jo kairiajame krante yra III–V a. Beržų kapinynas. Šiauriniu kaimo pakraščiu teka Kruosto intakas – Konkulis. Iš Beržų keliai veda į Dotnuvos GS, Šalčmirius, Gėlainius, Vincgalį. Vakariniame pakraštyje yra beržų alėja.

## Etimologija
Pavadinimas paprastai kildinamas nuo medžio *[[beržas]]*, tačiau kaime ir apylinkėse minimos pavardės Beržanskis (nuo 1542 m.), Beržinskis, Beržaitis (1695 m.), suslavinta forma Bialobžeskis (*Białobrzeski*), todėl neatmestina kilmė ir nuo asmenvardžio. Ankstyvuosiuose šaltiniuose kaimas dar minimas kaip Beržėnai, Beržanskiai.

## Istorija

Kaimas pirmą kartą minimas 1596 m. Ruoščių dvarelio inventoriuje, nors dar 1372 m. Livonijos kronikoje minima vietovė *Berze*.

1449 m. minimi Beržaičiai, kuriuos Kazimieras Jogailaitis užrašė Radvilai Astikaičiui. XVI a. vid. – XVII a. pr. Beržai buvo Beržų vaitystės centras, minimi keliai, jungę kaimą su Sipavičiais, Dotnuva, Mociūnais. XVI a. pab. minimas Beržų valsčius. Beržų kaimas sudarytas per valakų reformą išdalinus Beržų dvaro žemes. 1604 m. kaime buvo 49 valakai žemių. XVII a. vid. minima, kad kaime funduota medinės reformatų bažnyčios statyba. Vėliau iš Radvilų valdos žemes Beržuose įsigijo Beržanskiai, Lapinskai, Liaugaudai. Dotnuvos dvarininkai Chrapovickiai Beržų dvaro dalį valdė nuo XVIII a. antrosios pusės.

Nuo XIX a. pr. kaimas priklausė Liaugaudams, Ragauskams ir Babenskams. XX a. pr. buvo trys Beržų dvarai ir Beržų-Šalčmirių palivarkas. Iki 1857 m. laidota Beržų kapinėse.

## Gyventojai

Tarpukariu dar buvo Beržų viensėdis (1923 m. – 29 gyv.).

## Galerija

Beržai, Lithuania - panoramio (6).jpg|Kaimo herbas
Beržai, Lithuania - panoramio (14).jpg|Kaimo bendruomenė
Beržai001.JPG|Beržų alėja
Beržai002.JPG|Bokšto gatvė Beržų kaime


## Šaltiniai
Hu Dzintao

**Hu Dzintao** (kinų k.: 胡錦濤; pinyin: *Hú Jǐntāo*; g. 1942 m. gruodžio 21 d. Jiangyan, Dziangsu prov.) – buvęs Kinijos Liaudies Respublikos prezidentas, Kinijos komunistų partijos generalinis sekretorius. Šalies vadovu tapo 2003 m. kovo 15 d. pakeitęs Dziang Zeminį. Pareigas ėjo iki 2013 m. kovo 14 d.

Jaunystėje Dzintao buvo talentingas studentas, gabus muzikai. Buvo Jaunųjų komunistų partijos narys. 1964 m. studijuodamas Pekino Cinghua universitete įstojo į komunistų partiją prieš pat Kultūrinės revoliucijos pradžią. Universitete įgijo hidraulikos inžinieriaus specialybę. 1965 m. dirbo hidroelektrinės statyboje Gansu provincijoje. 1969–1974 m. dirbo hidroinžinerijos biure. Netrukus tapo svarbiu asmeniu Gansu provincijoje. Jo talentas paliko didelį įspūdį svarbiam komunistų partijos nariui Song Pingui. Todėl 1980 m. Hu tapo Gansu Konstrukcijos ministru. Netrukus pradėjo mokytis Centrinėje partijos mokykloje. Dzintao pastebėtas daugelio svarbių to meto partijos asmenų. 2003 m. tapo šalies prezidentu.

Hu 1988 m. buvo paskirtas Tibeto vadovu, kur buvo atsakingas už griežtus politinius veiksmus 1989 m. pr. Įtariama, kad yra susijęs su netikėta Pančen Lamos mirtimi tais metais. Hu padėtis Tibete patraukė Centrinės Pekino Vyriausybės dėmesį ir šis netrukus buvo paaukštintas.

## Šaltiniai

## Nuorodos
* Hu Jintao biografija .

|-
Administracinė teisė

**Administracinė teisė** – viešosios teisės šaka; sistema teisės normų, reglamentuojančių viešojo administravimo subjektų statusą, kompetenciją, jų visuomeninius santykius su viešosios bei privatinės teisės subjektais bei jų tarpusavio santykius.

## Bendroji ir specialioji administracinė teisė

Gali būti skiriam bendroji ir specialioji administracinė teisė. Bendroji administracinė teisė apima visų administracinės teisės pošakių normas. Ji nustato, kad yra administracinės teisės subjektas, įtvirtina bendruosius administracinės teisės principus. Specialioji (arba ypatingoji) – teisės normos, apimančios specifinę viešojo administravimo sritį (pvz., statybos teisė).

## Pošakiai
Administracinės teisės pošakiai - aplinkos teisė (ekologinė t.), statybos teisė, savivaldos teisė, policijos teisė, užsieniečių teisė, ūkio valdymo teisė ir kt. Kai kurie teisės pošakiai gali būti laikomi savarankiškomis teisės šakomis (pvz., mokesčių teisė, kuri paprastai yra priskiriama ūkinei teisei bei specialiajai administracinės teisės daliai).

## Lietuvos administracinė teisė
Lietuvoje pamatinis administracinės teisės aktas – LR viešojo administravimo įstatymas. Lietuvoje veikia specializuoti 2 pakopų administraciniai teismai (apygardų teismai bei LVAT). Jų veiklą reguliuoja LR administracinių bylų teisenos įstatymas (iki kol bus priimtas bei įsigalios LR administracinio proceso kodeksas).
Administracinę teisę Lietuvoje tiria VU, MRU, VDU, Teisės instituto mokslininkai.

## Administracinės teisės mokslas

Administracinės teisės mokslas (administratyvistika) – teisės mokslo (teisėtyros) šaka, tirianti administracinę teisę. Artima viešojo administravimo mokslams.

Lietuvoje administracinės teisės mokslą plėtoja:
* VU Teisės fakulteteto Viešosios teisės katedra
* Mykolo Romerio universiteto Teisės fakulteto Administracinės teisės ir proceso katedra
* VDU Teisės fakulteto Viešosios teisės katedra
* Teisės instituto Teisinės sistemos tyrimo skyrius.

## Literatūra
* Ieva Deviatnikovaitė. Administracinė teisė: kategorijos, apibrėžimai, užduotys (mokomoji knyga), 216 p. Vilnius: Justitia, 2009.
Vilniaus Sakalai

**BC Vilniaus „Sakalai“** – Vilniaus miesto vyrų krepšinio klubas, dalyvavęs LKL ir BBL lygose. 1994 metais klubui laimėjus LKAL čempionatą buvo priimtas į LKL. „Sakalai“ 1998 m. iškovojo LKL bronzos medalius, o keturiskart – 1997 m., 1999 m., 2003 m. ir 2004 m. liko ketvirti. 2014 m. klubas dėl skolų bankrutavo.

## Istorija

1999 m. „Sakalai“ debiutavo tarptautinėje arenoje, R. Saportos taurės turnyre klubas pateko į šešioliktfinalį, kur nusileido Splito „Split“ (Kroatija) klubo krepšininkams.

2009 m. BBL „Iššūkio taurės“ finale 84:77 įveikę Rygos „VEF“ krepšininkus tapo antrojo diviziono čempionais.

## Pasiekimai

# 

## Vyriausieji treneriai
Šiame sąraše pateikiami visi Vilniaus „Sakalų“ vyriausieji treneriai:

*  Šarūnas Sakalauskas (1994-1998)
*  Rūtenis Paulauskas (1998-1999, 2010-2011)
*  Linas Šalkus (2002-2006)
*  Rimas Kurtinaitis (2006-2007)
*  Algirdas Milonas (2007)
*  Romualdas Petronis (2007-2008)
*  Nerijus Zabarauskas (2008-2009)
*  Erikas Kučiauskas (2009-2011)
*  Kazys Maksvytis (2011-2012)
*  Andrius Giedraitis (2011-2012)
*  Romualdas Petronis (2012-2013)
*  Virginijus Sirvydis (2013-)

## Garsesni praeityje žaidę žaidėjai
Šiame sąraše pateikiami visi garsesni žaidėjai, kurie praeityje vilkėjo Vilniaus „Sakalų“ marškinėlius:

*  Ramūnas Šiškauskas
*  Simas Jasaitis
*  Andrius Giedraitis
*  Dainius Šalenga
*  Renaldas Seibutis
*  Mindaugas Kuzminskas
*  Saulius Kuzminskas
*  Steponas Babrauskas
*  Martynas Gecevičius
*  Mindaugas Lukauskis
*  Rolandas Skaisgirys
*  Rolandas Matulis

## Nuorodos
JAV valstijos

**JAV valstijos** – JAV administraciniai vienetai, kurių šiuo metu yra 50, ir kurių dauguma yra Šiaurės Amerikos žemyne.

## Valstijos

Po JAV nepriklausomybės deklaracijos paskelbimo trylika buvusių kolonijų tapo valstybėmis (valstijomis), pagal tuometinių Europos valstybių pavyzdį. Vėliau valstijų skaičius augo JAV plečiantis į vakarus, federacinei vyriausybei užkariaujant ir perkant naujas žemes bei esamoms valstijoms skylant. Šiuo metu JAV sudaro 50 valstijų. Valstijos paprastai skirstomos į mažesnius administracinius vienetus.

## Kiti administraciniai vienetai

Jungtinėms Valstijoms taip pat priklauso kitos teritorijos, apygardos ir valdos, tarp jų Kolumbijos federacinė apygarda, kurios teritorija sutampa su sostine, bei užjūrio teritorijos, iš kurių svarbiausios yra Puerto Rikas, Amerikos Samoa, Guamas, Marianos šiaurinės salos ir JAV Mergelės salos. JAV turi karinę jūrų bazę okupuotoje Gvantanamo įlankos teritorijoje Kuboje (nuo 1898 m.). Šią teritoriją JAV laiko nuomojama, nors Kubos vyriausybė JAV teises į šią teritoriją ginčija.

Dalis valstybių nepriklauso JAV, bet yra sudarę laisvąją asociaciją su JAV, naudoja JAV dolerį.

## Valstijų sąrašas

## Šaltiniai

## Nuorodos
* USA: States (Citypopulation.de)
* States of the United States (Statoids.com)
Tošis

**Tošis** – beržo žievės kamštinis sluoksniuotas audinys. Sluoksniai pusiau skaidrūs, lygūs, balti, gelsvi arba rausvi, lengvai atsiskiria vienas nuo kito. Turi dervinės medžiagos – betulino ir triterpeno grūdelių, nuo kurių beržo tošis yra balta.

Lietuvoje augančių beržų rūšių tošis turi skirtumų:
* Kvapusis beržas (*Betula lenta*) – tošis tamsi, rausvai ruda, neatsilupanti, senų liemenų suaižėja storais lakštais.
* Karpotasis beržas (*Betula pendula*) – tošis balta, kamieno dalyje giliai suaižėjanti.
* Plaukuotasis beržas (*Betula pubescens*) – tošis balta, lygi, tik senų liemenų ties pažeme suaižėja.
* Popieržievis beržas (*Betula papyrifera*) – tošis balta arba rožinio atspalvio, lenticelės ilgos (iki 20 cm). Tošis lupasi plonais lyg popierius lakštais ir tik senų medžių pakraštyje suaižėja.
* Lieknasis beržas (*Betula humilis*) – tošis tamsiai ruda.

Iš tošies gaminamas degutas, rauginės medžiagos, daromos dėžutės, pinami krepšeliai. Senovėje tošyje rašydavo.
Bišešvaras Koirala

**Bišešvaras Prasadas Koirala** (, 1914 m. Biratnagare – 1982 m. liepos 21 d. Katmandu) – Nepalo rašytojas ir politinis veikėjas. Nepalo opozicijos lyderio Sušilio Koiralos tėvas.

## Biografija

Tėvas **Krišna Prasadas Koirala**, vienas iš Mahatmos Gandžio pasekėjų, mirė Nepalo kalėjime. Šeima 1917–1929 m. gyveno emigracijoje Indijoje. Bišešvaras studijavo ekonomiką, literatūrą ir teisę Banaro Hindu universitete, 1937 m. apgynė teisės disertaciją Kalkutos universitete. Dirbo juristu Dardžilinge, 1942–1944 m. britų kariuomenės buvo internuotas Danbado stovykloje.

Nuo 1934 m. Indijos Kongreso partijos narys, 1947 m. su indų pagalba įkūrė „Nepalo socialistinį nacionalinį kongresą“ – nuo 1950 m. Nepalo kongreso partija (NCP), Nepalo kongreso pirmininkas. 1947 m. grįžęs namo į Biratnagarą buvo suimtas ir metus kalėjo. 1949 m. vėl suimtas, bet po 27 dienų bado streiko, masinių liaudies protesto demonstracijų ir Indijos ministro pirmininko Džavaharlalo Neru įsikišimo buvo paleistas.

1951 m. vadovavo ginkluotai revoliucijai, nuvertusiai Ranų dinastiją. Tačiau žymių demokratinių permainų pasiekti nepavyko dėl kitų partijų pasipriešinimo. Karaliumi išrinktas Mahendra 1959 m. paskelbė parlamento rinkimus, kuriuose NCP gavo du trečdalius mandatų žemutiniuose rūmuose. Koirala, paskirtas ministru pirmininku, pirmiausia pasistengė išspręsti teritorinius ginčus su Kinija ir Indija. Tačiau, kai buvo pabandyta apriboti išsikerojusios biurokratijos galias, Mahendra brutaliai sustabdė konstitucijos galiojimą, paleido parlamentą, o vyriausybę pasodino į kalėjimą.

1972 m. sostą paveldėjęs naujasis karalius Bihendra, nors ir buvo baigęs mokslus Anglijoje ir JAV, pirmiausia taip pat pasistengė Koiralą uždaryti į kalėjimą, kai tik jis grįžo iš užsienio 1976 m. ir paleido tik įsikišus JAV. Tačiau 1977 m. grįžęs iš JAV jis vėl buvo suimtas. Jam pavyko karalių įtikinti surengti referendumą dėl Nepalo politinės sistemos, tačiau Bihendrai atsisakius gilinti reformas, NCP boikotavo 1981 m. parlamento rinkimus. Liaudis Koiralą palaikė tūkstantiniais mitingais, tačiau paaštrėjus ligai, 1982 m. jis mirė. Jo laidotuvėse dalyvavo daugiau, kaip pusė milijono žmonių.

Koiralos grožinės ir istorinės knygos iki šiol populiarios Nepale ir kituose kraštuose, nes jis rašė hindi, bengali, nepali, anglų, prancūzų, rusų, vokiečių kalbomis.
Anglonas

**Anglonas** – leksikografo Bronislovo Piesarsko parengtas kompiuterinis anglų – lietuvių kalbų žodynas, leidžiamas Fotonijos.  Suderinamas su Windows 10, macOS, Android, iOS, iPadOS.

Žodyne pateikiama daug įvairių sričių žodžių su vertimais ir vartosenos pavyzdžiais, nurodomas jų tarimas, dažnumas bendrinėje kalboje. Žodyno rodyklėje yra 118 000 angliškų ir 130 000 lietuviškų žodžių bei posakių.

2005 m. išleistas Anglonas yra perdaryta ir papildyta kito Bronislovo Piesarsko žodyno versija. Ankstesnė versija – *Alkonas* – šiuo metu yra nenaudotina, nes jos licencijos galiojimo laikas baigėsi 2004 metais. 2010 m. pasirodė antroji Anglono versija.

## Išnašos